CELEX: 62018TA0690
Language: sk
Date: 2019-12-19 00:00:00
Title: Vec T-690/18: Rozsudok Všeobecného súdu z 19. decembra 2019 – Sony Interactive Entertainment Europe/EUIPO – Vieta Audio (Vita) („Ochranná známka Európskej únie – Konanie vo veci zrušenia – Slovná ochranná známka Európskej únie Vita – Rozhodnutie prijaté v nadväznosti na zrušenie skoršieho rozhodnutia Všeobecným súdom – Článok 65 ods. 6 nariadenia (ES) č. 207/2009 [teraz článok 72 ods. 6 nariadenia (EÚ) 2017/1001] – Právna sila rozhodnutej veci“)

24.2.2020   
            
            
               SK
            
            
               Úradný vestník Európskej únie
            
            
               C 61/30
            
         
      Rozsudok Všeobecného súdu z 19. decembra 2019 – Sony Interactive Entertainment Europe/EUIPO – Vieta Audio (Vita)
      (Vec T-690/18) (1)
      
      („Ochranná známka Európskej únie - Konanie vo veci zrušenia - Slovná ochranná známka Európskej únie Vita - Rozhodnutie prijaté v nadväznosti na zrušenie skoršieho rozhodnutia Všeobecným súdom - Článok 65 ods. 6 nariadenia (ES) č. 207/2009 [teraz článok 72 ods. 6 nariadenia (EÚ) 2017/1001] - Právna sila rozhodnutej veci“)
      (2020/C 61/37)
      Jazyk konania: angličtina
      
         Účastníci konania
      
      
         Žalobkyňa: Sony Interactive Entertainment Europe Ltd (Londýn, Spojené kráľovstvo) (v zastúpení: S. Malynicz, QC)
      
         Žalovaný: Úrad Európskej únie pre duševné vlastníctvo (v zastúpení: J. Crespo Carrillo a H. O’Neill, splnomocnení zástupcovia)
      
         Ďalší účastník konania pred odvolacím senátom EUIPO: Vieta Audio, SA (Barcelona, Španielsko)
      
         Predmet veci
      
      Žaloba podaná proti rozhodnutiu štvrtého odvolacieho senátu EUIPO z 10. septembra 2018 (vec R 695/2018-4), týkajúcemu sa konania vo veci zrušenia medzi spoločnosťami Vieta Audio a Sony Interactive Entertainment Europe
      
         Výrok rozsudku
      
      
                  1.
               
               
                  
                     Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 10. septembra 2018 (vec R 695/2018-4), týkajúce sa konania vo veci zrušenia medzi spoločnosťami Vieta Audio, SA, a Sony Interactive Entertainment Europe Ltd, sa zrušuje.
                  
               
            
                  2.
               
               
                  
                     EUIPO znáša svoje vlastné trovy konania a je povinný nahradiť trovy konania, ktoré vynaložila Sony Interactive Entertainment Europe.
                  
               
            
         (1)  Ú. v. EÚ C 35, 28.1.2019.